Nem mondhatom el senkinek...: A VÉGE VICC
Uraim néha kell egy kis humor, egy kis mosoly is – szokta mondani a néhai Bakó Imre bácsi, volt fülei állomásfőnök. Még abból az időből, mikor még plusz egy vágányos berakodós komoly állomás volt, a mai lepukkadt megállóhely helyett. Kár, hogy nem találtam a régi állomás épületéről fotót, mert akkor bizonyíthatnám az akkori virágos, rendezett voltát.
Bár nem vagyok fülei születésű, de emlékszem a régi állapotokra, mert tizenéves koromban egyszer voltam itt Fülén, vonattal. Precízen nem tudok visszaemlékezni a régmúltra, de rendezett épület és környéke sejlik fel bennem. Az idősebb füleiek visszaemlékezése igazolja állításom igazságtartalmát.
Ausztriai kalandozásaim során jó pár alkalommal keveredtem a fülei volumenű települések vasúti megállóhelyére. Az ottani viselkedés kultúra és a környezeti igényesség miatt ég és föld a különbség hazai állapotokhoz képest. Elrettentő állapotokban vannak kies kis hazánkban a vasúti objektumok, amit még fotókkal dokumentálni sem kell, mert hiszen ezt mindenki tudja, mindenki ismeri. Ahol szolgálat is van, ott sem különb a helyzet.
A vasúti megállóhely előtt lakom, ezért látnám, ha MÁV dolgozók serénykednének a jelzett hely rendbetételén. De ilyet én még nem láttam. Ha az önkormányzat nem veszi pártfogása alá a megállóhely környékét, a méteres fűben még a vonat is eltévedne, ha nem lenne rögzített pályán. Mint ahogy a való életben, mindenhez kötődik a politika, a vasúthoz is. Bakó bá virágos vasútállomásának végzetét is a politikusok joggal kritizálható tevékenységének köszönheti. Apropó: kaptam emailban egy ide passzoló viccet, melyet közszemlére bocsátom, mert néha kell egy kis…
- Mit tudtok ti a műtétekről! - szól közbe az ötödik sebész. – Az ideális páciensek természetesen a politikusok! Nincs szívük, nincs gerincük, nincs agyuk, pofátlanok, sőt gyakorlatilag csak két fontos szervük van: a fejük és a seggük – ráadásul képzeljétek, minden gond nélkül felcserélhető a kettő!
Bejegyezte: Apa54 dátum: 17:57
Címkék: humor, vasút
MJ 2010. május 28. 19:00
Való igaz! Úgy néz ki, nincs a vasútnak gazdája. A vicc viszont remek.
Joe bácsi 2010. május 28. 21:04
Csatlakozom, a vicc nagyon jó! Vagy nem is vicc???
Crimson Velvet 2010. május 29. 23:05
A járatok ritkulását, már csak megszüntetéssel lehet csökkenteni, így az élelmesebbje úgy is felszedi a síneket, amit soha senki nem fog észrevenni...